open-index/open-wikipedia-markdown huggingface dataset:
Огнен Неделковски

**Огнен Неделковски** (роден на 13 февруари 1972 година во Скопје) — драмски писател, текстописец и романописец.

## Биографија

Огнен Неделковски дипломирал драматургија на Факултетот за драмски уметности во Скопје во 1994 година, во класата на проф. Горан Стефановски. Прогласен е за студент на генерација во учебната 1993/94.

Магистер по драматургија. Магистрирал во 2018 година, на ЕФТА во Скопје. Работел како сценарист во МРТВ, а бил и раководител во Советот за радиодифузија на РМ и во Агенцијата за аудио и аудиовизуелни медиумски услуги (каде што и денес работи.)
Автор е на 10 радио драми, две едночинки изведени во рамките на претставите „Утешение грешним“ и „Грешните се утешија“ во Театарот „Јордан Хаџи Константинов – Џинот“ во Велес.

Како сценарист, се испробал во повеќе жанрови („Пет години Балкан“ – 8 епизоди за кариерата на Тоше Проески, „Говорете македонски“, краткиот филм „Жарче“, ТВ серијата за деца „Големи и мали“, ТВ сериите „Сашко и Сашка“ и „Ѓоре Шнајдерот“, забавните емисии „Розови очила“ и „Во шема“, ТВ спотови, ТВ и радио реклами.

Огнен Неделковски е текстописец на околу 1200 текстови за поп и фолк песни. Песните се изведувани од поп и фолк елитата на македонската музика. Тоше Проески има отпеано 26 негови текстови: „Тајно моја“, „Усни на усни“, „Сонце во твоите руси коси“, „Има ли ден за нас“, „Излажи ме уште еднаш“, „Твоите бакнежи на моите бели кошули“ и други.
## Дела

„Монографијата за Спомен куќата на Тодор Проески“;

Либретото за мјузиклот „Тајно моја“;

„Ловци на лажни вести од зграда 39“, роман за тинејџери;

„Жарче“, соавтор на сценарио филм;

"Авантурите на Итар Пејо", сценарио, телевизиска серија;

„ФАУСТ ВО Д МОЛ“, сценарио, краток филм:

"Преспав", сценарио, телевизиска серија;

"Си беше еднаш еден звук", сценарио, краток филм.

## Наводи


Категорија:Македонски писатели
Категорија:Македонски текстописци
Втор конгрес на НОМСМ

**Втор конгрес на НОМСМ** (Народноослободителен младински сојуз на Македонија) ― конгрес одржан од 6 до 8 јануари, 1945 година во ослободено Скопје. 

## Учесници
мини|Еден од делегатите на Вториот Конгрес на НОМСМ
На Конгресот присуствувале голем број делегати од трите делови на Македонија, претставници на антифашистичката младина на балканските земји: Албанија, Грција и Бугарија, на Советската младина, младината од федералните единици на Демократска Федеративна Југославија, како и претставници на англиската воена мисија.

Биле поднесени три реферати, а пред младината тој ги поставил следните задачи: 

* организационо доградување и јакнење на НОМСМ, преку формирање на одбори на НОМСМ, на оние места каде не биле сè  уште формирани. Разни форми на дејствување и основање на разни секции
* организирање на аналфабетски, санитетски и други курсеви
* формирање на работни чети и бригади и нивно вклучување во обновата и изградбата на разурнатите села и градови

## Поврзано

* Прв конгрес на НОМСМ
* Народноослободителен младински сојуз на Македонија
* Бунт на Скопското кале

## Наводи

## Литература

* Владо Иваноски, Активноста на СКОЈ и Народната младина на Македонија за време на НОВ, 1941–1945, посебно издание, Скопје, 1980 
* Д-р Симо Младеновски, Младината од Македонија во НОБ, Скопје, 1983
Прв конгрес на НОМСМ

**Прв конгрес на НОМСМ** (Народноослободителен младински сојуз на Македонија) ― конгрес одржан на 22 декември, 1943 година во Фуштани, егејскиот дел на Македонија. 

## Учесници
На Конгресот присуствувале околу 280 делегати од целата територија на Македонија, од единиците на младата Македонска војска, потоа делегати од албанската, грчката и бугарската младина, делегатот на Врховниот штаб на НОВ и ПОЈ - Светозар Вукмановиќ-Темпо, како и целокупното партиско и воено раководство на Македонија и членовите на Иницијативниот одбор за свикување на Првото заседание на АСНОМ.

На Конгресот во Фуштани бил конституиран Народноослободителниот младински сојуз на Македонија (НОМСМ) и избран негов Главен одбор од 25 члена. Била донесена одлука за вклучување на НОМСМ во составот на УСАОЈ ѝ биле донесени два реферата, усвоена Резолуција за црните задачи на младината на Македонија, упатен бил ѝ Проглас до младината на Македонија. Со изборот на Главниот одбор на НОМСМ завршил процесот на конституирање на антифашистичката младина на Македонија.

## Поврзано

* Вториот конгрес на НОМСМ
* Народноослободителен младински сојуз на Македонија

## Наводи
Втор кичевски народноослободителен одред

**Втор кичевски народноослободителен одред** ― формиран од борци на Кичевско-мавровскиот НОПО во Кичево на 16 јуни, 1943 година.

## Акции на одредот
Одредот вршел диверзантски акции, обезбедување на селата од нападите на балистите и од качачките банди, а во своите активности работел на формирањето на НОО во Кичевско, Гостиварско и во други места каде што дејствувал. Во текот на јули и август истата година, одредот извршил повеќе акции во селата во Кичевско, како и на железничката линија Кичево-Струга, патниот правец Кичево-Дебар и Кичево-Пресека. Во септември, во содејство со првиот кичевски народноослободителен одред, извршил повеќе акции, а на 11 септември учествувал во ослободувањето на Кичево. Учествувал во разоружувањето на делови од италијанската војска во реонот на Кичевско, а на 23 септември влегол во составот на Кичевскиот баталјон.

## Поврзано

* Прв кичевски народноослободителен одред
* Кичевско-мавровски народноослободителен партизански одред
* Кичево и кичевско во НОВ

## Наводи

Категорија:Македонија во Втората светска војна
Категорија:Одреди во НОВМ
Војводство Ополе

**Војводство Ополе** (полски: *Księstwo Opolskie*; германски: *Herzogtum Oppeln;* чешки: *Opolské knížectví*) — едно од Војводствата на Шлеска, основано во 1172 година. Нејзин главен град бил Ополе во Горна Шлеска.

Категорија:Шлески кнежевства
Категорија:Поранешни словенски држави
Ополе
Војводство Раќибуж

**Војводство Рациборц** (полски: *Księstwo raciborskie*; германски: *Herzogtum Ratibor;* чешки: *Ratibořské knížectví*) — едно од Војводствата на Шлеска, основано во 1172 година. Нејзин главен град бил Раќибуж во Горна Шлеска.

Категорија:Шлески кнежевства
Категорија:Поранешни словенски држави
Раќибуж
Војводство Легница

**Војводство Легњица** (полски: *Księstwo Legnickie*; чешки: *Lehnické knížectví*) или **Војводство Лигниц** (германски: *Herzogtum Liegnitz*) — едно од Војводствата на Шлеска, основано во 1248 година. Нејзин главен град бил Легњица во Долна Шлеска.

Категорија:Шлески кнежевства
Анталиски фестивал

**Анталискиот фестивал** ― годишен фестивал кој е одржуван 18 денови помеѓу 12 и 29 септември во Анталија, Турција, славејќи ја културата на градот.

## Наводи

Категорија:Фестивали во Турција
Категорија:Анталија
Меѓународен фолклорен детски фестивал „Оро без граници“

**Меѓународниот фолклорен детски фестивал „Оро без граници“** ― фестивал што е одржуван секоја година помеѓу 29 септември и 2 октомври во Универзалната сала во Скопје, Македонија. На овој фестивал учествуваат детски фолклорни ансамбли од Македонија и странство.

## Надворешни врски

* Macedonia.co.uk - Настани во Македонија (на англиски)
* Министерство за култура на Република Македонија
Категорија:Фестивали во Македонија
Културама

**Културама** ― фестивал кој е славен секоја година, од страна на Невисијците. Тоа е одговорот на Невис на разновидните карневали што се уживаат на другите карипски острови. Одржуван секоја година кон крајот на јули/почетокот на август, ги слави Невисијците кои се отселиле и се вратиле на забава со своите пријатели и семејството. Тоа е комеморација и фестивал кој ужива во културните традиции. Секоја вечер има музика, забави, фестивали на храна и концерти, кои кулминираат со раниот марш низ центарот на Чарлстаун.

Фестивалот започнал во 1974 година. Идејата за Културама била зачната во февруари 1974 година за време на состанокот на Невиското драмско и културно друштво.

## Наводи
 

## Надворешни врски

* 
* Културама на nevispages.com
Категорија:Фестивали во Свети Кристофер и Невис
Категорија:Појавено во 1974 година
Арифана

**Арифана** ― еден вид прослава во турската традиција, особено во Артвин. Обично се одржува во зима, тоа е фестивал кој вклучува песна, танц, театар и гозбење. Овни се колат и се прават ќебапи и печени и се служат со слатки колачи. Трошоците на Арифана ги плаќаат подеднакво учесниците, иако сиромашните и посетителите не се обврзани да платат.

## Наводи

* Озан Озтурк „Karadeniz: Ansiklopedik Sözlük“. Том 2. Heyamola Publishing. Истанбул. 2005 година. .
Категорија:Турска култура
Категорија:Фестивали во Турција
Танц фест Скопје

**Танц Фест Скопје** ― меѓународен танцов фестивал во Скопје, Македонија. Основан бил во 2005 година, како продолжение на програмата „Април - месец на танцот“. Целта на фестивалот е да бидат претставувани современи продукции на национални балети и други престижни компании од регионот, Европа и светот.

## Основни идеи

* следејќи го развојот на современиот танц ширум светот
* размена на искуства со уметници со друго културно потекло
* меѓународна промоција на македонскиот современ танц
* вдахнувачка млада публика
* образование на публиката
* да се даде можност на публиката да учествува во развојот на современиот танц
* вклучувајќи ја и македонската играорна сцена во други европски проекти

## Наводи


## Надворешни врски

* Службена мрежна страница
Категорија:Појавено во 2005 година во Македонија
Категорија:Фестивали во Македонија
Категорија:Танцот во Македонија
Денови на комедија

**Денови на комедија** ― меѓународен театарски фестивал на комедија во Куманово, Македонија. Фестивалот секоја година е одржуван во Центарот за култура „Трајко Прокопиев“. Учествуваат театри од Србија, Бугарија, Црна Гора и други земји.

## Поврзано

* Центар за култура „Трајко Прокопиев“ - Куманово
* НУ Музеј - Куманово
* Куманово

## Наводи
 

## Надворешни врски

* <small>Статија за фестивалот од 2013 година</small> kumanovskimuabeti.mk 19.10.2013
* <small>Статија за фестивалот од 2012 година</small> kumanovskimuabeti.mk 01.10.2012
* <small>Статија за фестивалот од 2011 година</small> kumanovskimuabeti.mk 30.09.2011
Категорија:Фестивали во Македонија
Категорија:Македонска култура
Категорија:Култура на Куманово
Скопско лето

Фестивалот **Скопско лето** ― годишен културен настан во Скопје, Македонија. Основана е во 1979 година и ја одбележа својата 30-годишнина во 2009 година. Тој е домаќин на уметници, музичари, забавувачи и изведувачи кои ги претставуваат своите достигнувања во сферата на музиката, ликовната уметност, филмот, театарот и повеќемедиската изведба. Фестивалот се одржува на бројни местоположби и отворени места во градот.

## Наводи


## Надворешни врски
* Службена страница на Скоско лето 
Категорија:Појавено во 1979 година во Македонија
Категорија:Фестивали во Македонија
Категорија:Фестивали во Југославија
Лацио between Europe and the Mediterranean фестивал

***Лацио between Europe and the Mediterranean*** е културен фестивал кој се одржува секоја година во Рим, Лацио, Италија. Првото издание на фестивалот се одржува помеѓу 21 септември и 14 октомври 2006 година.

Според "Lazio Cultural council" the purpose на фестивалот е промовирање на дијалог и комуникациска размена меѓу средоземните земји и култури.  Фестивалот се организира под покровителство на италијанскиот претседател Џорџо Наполитано и со учество на италијанското Министерство за надворешни работи.

## Награди
Специјалната награда за "peace and friendship between peoples" во 2006 година му била доделена на мароканскиот франкофонски автор Tahar Ben Jelloun.

## Наводи и белешки


Категорија:Културни фестивали во Италија
Состаноци на Обрак

**Состаноците на Обрак** (фр: Les Rencontres d'Aubrac) е француски литературен фестивал. Овој настан се одржува секој последен викенд од август во Обрак, Франција од 1994 година.

## Состаноците на Обрак
Настанот е наменет и за специјализирана и за обична публика. Програмата е мешавина помеѓу научни предавања и филмови, театарски претстави и други форми на изразување како што се работилници со учество на јавноста.

Секоја година се избира нова тема меѓу клучните теми на француската книжевност.

### Изминати теми:
# Жан Жионо, Жилјен Грак во 1994 година
# Шарл Фердинанд Рамо во 1995 година 
# Анри Поурат во 1996 година 
# Александар Виалат во 1997 година 
# Санаториумска литература во 1998 година 
# Генијален раскажувач од север (од Исланд до Естонија) во 1999 г. 
# Приказни за авантурите на средновековните европски патишта во 2001 г. 
# Аубракадабра: Што е народна приказна? во 2003 година
# Аубракадабра: Фигури на фантастичното во приказни и раскази во 2004 година
# Раскажување на митовите во 2005 г
# Раскажување на митовите (ново издание) во 2006 година
# Дали митовите и приказните сè уште имаат значење? во 2007 година
# Кажувајќи го забранетото во приказни, раскази, песни, песни, филмови во 2008 г.
# Патување во апсурдот во 2009 година
# Вртоглавица на измама во 2010 година

## Надворешни врски

* Интернет страница Rencontres d'Aubrac (француски)

Категорија:Француска култура
Бубашинтер (филм)

**„Бубашинтер“** — југословенски филм од 1971 година во режија на Милан Јелиќ. Главните улоги ги играат: Драган Радуловиќ, Гизела Вуковиќ, Данило Бата Стојковиќ и Радмила Савиќевиќ.

## Синопсис
Еден пекар му ја задава првата задача на својот 15-годишен син — да ги уништи бубачките во магацинот, а со намера така да го пренесе од светот на фантазерите во светот на трудбениците. Причината за неуспехот на синот во работата таткото ја гледа во неговиот несреден сексуален живот, па затоа го носи во еден мотел. Меѓутоа, и тој обид на таткото останува без успех, па тој се откажува од превоспитувањето на синот. Меѓутоа, момчето ќе го воведе во светот на сексот неговата тетка... 

## Наводи

Категорија:Југословенски филмови
Категорија:Српски филмови
Категорија:Филмови од 1971 година
Категорија:Филмови на српски јазик
Категорија:Филмови на српскохрватски јазик
Категорија:Филмови на Милан Јелиќ
Категорија:Филмови со Данило Бата Стојковиќ
Категорија:Филмови со Гизела Вуковиќ
Категорија:Филмови со Драган Радуловиќ
Категорија:Филмови со Радмила Савиќевиќ
Народна држава Баварија

**Народна држава Баварија** (германски: *Volksstaat Bayern*) — краткотрајна  непризнаена социјалистичка држава во Баварија од 1918 до 1919 година. Народната држава Баварија била основана на 8 ноември 1918 година за време на Ноемвриската револуција, како обид за социјалистичка држава да го замени Кралството Баварија. Државата ја водел Курт Ајснер до неговото убиство во февруари 1919 година и коегзистирала со ривалската Баварска Советска Република од 6 април 1919 година, со нејзината влада под Јоханес Хофман прогонет во Бамберг. Народната држава Баварија била распуштена по основањето на Слободната држава Баварија на 14 август 1919 година.

Категорија:Поранешни држави во Европа
Категорија:Поранешни комунистички републики
Категорија:Поранешни држави и територии во Баварија
Категорија:Политички режими во меѓувоениот период
Категорија:Држави и територии настанати во 1918 година
Категорија:Држави и територии распаднати во 1919 година
Категорија:Историја на Баварија
Категорија:Историја на Минхен
Категорија:Ноемвриска револуција
Категорија:Комунизмот во Германија
Црква „Св. Илија“ - Веселчани

**Св. Илија** — црква во прилепското село Веселчани , претставник на Македонската преродба. Му припаѓа на Прилепското архијерејско намесништво во Преспанско-пелагониската епархија на МПЦ - ОА.

Црквата е гробишен храм, сместен јужно од селото. Подигната е и осветена на 28 септември 1857 година од митрополитот Венедикт Византиски. Има убав насликан иконостас од дрво. Храмот е живописан во 1860 г. од „*[[Станко Цветков|Станко Зограф]], [[Мијак]] од Крушево*“.


Veselchani Church Inscription 2.jpg|Ктиторски натпис
Veselchani Church Inscription 1.jpg|Натпис за зографисувањето
Veselchani Church Fresco 2.jpg|Воведение на пресв. Богородица


## Поврзано
* Тополчанска парохија
* Прилепско архијерејско намесништво

## Наводи

## Надворешни врски

Веселчани
Црква „Св. Илија“ - Грнчари

**Св. Илија** — средновековна црква и манастир во ресенското село Грнчари. Му припаѓа на Ресенското архијерејско намесништво во Преспанско-пелагониската епархија на МПЦ - ОА. Прогласена е за културно наследство на Македонија.

Црквата „Св. Илија“ е сместена на 3&nbsp;км југоисточно од селото и има улога на главен храм на **Грнчарскиот манастир**. Се претпоставува дека првично го носела името **„Св. Никола“**. Претставува мала еднокорабна градба, изградена од камен и тули и засводена со полукружен свод. На исток завршува со тристрана апсида однадвор. Покривната конструкција е калканска, а единствениот влез е од запад. Меѓу камените партии има хоризонтални и вертикални редови од тули.

Со времето направени се редица архитектонски промени врз градбата. Од северната и јужната страна се поставени потпорки (контрафосрси).

Во внатрешноста на црквата има живопис од два периода. Постариот е изработен во времето на изградба на храмот, што се смета дека е во првата половина на XIII век. Од него е зачуван фрагмент од композицијата „Успение Богородичино“ и од композицијата „Преображение Христово“. Втората фаза на зографисување е изработена при обновувањето на црквата. На натпис во композицијата „Дејсис“ се спомнуваат попот Димитар и син му Рајко како обновувачи на црквата „Св. Никола“. Зад иконостасот на јужниот ѕид е претставен св. Ахил, чиј култ е својствен за Преспа.

## Манастир
Освен црквата, манастирскиот комплекс вклучува нови конаци, манастирска трпезарија, фурна, камбанарија и чешма со лековита вода.

## Слики

Податотека:St. Elijah Monastery (Grnčari) 26.jpg|Иконостасот во црквата
Податотека:St. Elijah Monastery (Grnčari) 28.jpg|Фрагмент од средновековните фрески
Податотека:St. Elijah Monastery (Grnčari) 54.jpg|Конаците
Податотека:St. Elijah Monastery (Grnčari) 49.jpg|Камбанаријата
Податотека:St. Elijah Monastery (Grnčari) 30.jpg|Икони на ѕид, изработени во разни техники
Податотека:St. Elijah Monastery (Grnčari) 50.jpg|Чешма подарена од мештанин
Податотека:St. Elijah Monastery (Grnčari) 64.jpg|Чешма подарена од прекуокеански преселници од Грнчари
Податотека:St. Elijah Monastery (Grnčari) 65.jpg|Чешмата со лековита вода


## Поврзано
* Подмочанско-љубојнска парохија
* Прилепско архијерејско намесништво

## Наводи

## Надворешни врски

Категорија:Манастири во Ресенското архијерејско намесништво
Грнчари
Баварска Советска Република

**Баварска Советска Република** или **Минхенска Советска Република** (германски: *Räterepublik Baiern, Münchner Räterepublik*), — краткотрајна непризнаена социјалистичка држава во Баварија за време на германската ноемвриска револуција од 1918-1919 година. Таа имала форма на република на работнички совет. Основана е во април 1919 година по распадот на Народна Држава Баварија на Курт Ајснер и се обидела да воспостави социјалистичка советска република во Баварија. Била соборена помалку од еден месец подоцна од елементи на германската армија и паравоената формација *Фрајкорпс*. Неколку лица вклучени во нејзиното соборување подоцна се приклучиле на Нацистичката партија за време на нејзиното последователно доаѓање на власт.

## Наводи


Категорија:Поранешни држави во Европа
Категорија:Поранешни комунистички републики
Категорија:Поранешни држави и територии во Баварија
Категорија:Политички режими во меѓувоениот период
Категорија:Држави и територии настанати во 1919 година
Категорија:Држави и територии распаднати во 1919 година
Категорија:Историја на Баварија
Категорија:Историја на Минхен
Категорија:Ноемвриска револуција
Категорија:Комунизмот во Германија
Црква „Св. Илија“ - Драгош

**Свети Илија** — главна манастирска црква на Драгошкиот манастир во битолското село Драгош, Македонија.

## Местоположба

Црквата се наоѓа југоисточно над селото, на самата граница со Грција. Преку границата е атарот на леринското село Опсирино.

## Историја

Била подигната во текот на XIX век.

Во 1903 година, манастирот заедно со црквата биле запалени, па наскоро обновени.

## Архитектура

Црквата претставува голем храм со полукружна апсида на исток и отворен трем на останатите три страни. На северозапад има висока куловидна камбанарија која стои одделно.

## Галерија


Податотека:Црква „Св. Илија“ - Драгош 3.jpg|Ниша над главниот влез
Податотека:Црква „Св. Илија“ - Драгош 9.jpg|Камбанаријата
Податотека:Црква „Св. Илија“ - Драгош 8.jpg|Поглед на црквата
Податотека:Црква „Св. Илија“ - Драгош 5.jpg|Апсидата
Податотека:Црква „Св. Илија“ - Драгош 7.jpg|Споредниот влез
Податотека:Црква „Св. Илија“ - Драгош 6.jpg|Припратата на јужната страна
Податотека:Црква „Св. Илија“ - Драгош 2.jpg|Припратата на западната страна
Податотека:Црква „Св. Илија“ - Драгош 4.jpg|Главниот влез
Податотека:Црква „Св. Илија“ - Драгош.jpg|Поглед на црквата


## Поврзано
* Битолско архијерејско намесништво
* Бистричка парохија
* Драгош

## Наводи

## Надворешни врски

Драгош
Категорија:Драгошки манастир
Драгошки манастир

**Драгошки манастир** — манастир во близина на битолското село Драгош. Комплексот е сместен во самото истоимено село, на падините на Баба Планина и непосредно на самата гранична линија со Грција.

## Местоположба

Манастирот се наоѓа јужно од селото, покрај државната граница.

До манастирот води асфалтен пат, кој започнува од сретселото на Драгош.

## Историја

Манастирот бил подигнат во текот на XIX век.

Во 1903 година, манастирот бил запален, па наскоро обновен. До 1912 година бил доста познат манастир, така што на манастирската слава (Илинден) доаѓале гости од леринските села Опсирино, Света Петка и Раково, а некои дури и од Солун.

Сè до крајот на отоманското владеење манастирот бил во Мегленската митрополија под врховенството на Цариградската патријаршија.

Манастирот имал малку земја и стока, која после Втората светска војна била дадена на селската задруга.

Манастирот бил обновен во XX век.

**Драгошкиот манастир во 1916 г.**

Податотека:Monastère de Dragos - A la frontière serbo-grecque (octobre 1916) - Dragos - Médiathèque de l'architecture et du patrimoine - APOR070464.jpg|Поглед на црквата (лево) и конаците
Податотека:Monastère de Dragos - A la frontière serbo-grecque (octobre 1916) - Dragos - Médiathèque de l'architecture et du patrimoine - APOR070466.jpg|Конаците со камбанарија
Податотека:Monastère de Dragos - A la frontière serbo-grecque (octobre 1916) - Dragos - Médiathèque de l'architecture et du patrimoine - APOR070465.jpg|Манастирски трем


## Градби во манастирот

Манастирот е составен од црквата „Св. Илија“, камбанарија, конак и помошни објекти.

### Црква „Св. Илија“

Црквата била подигната во текот на XIX век.

## Галерија


Податотека:Драгошки манастир 3.jpg|Конакот
Податотека:Драгошки манастир 4.jpg|Камен споменик
Податотека:Драгошки манастир 5.jpg|Воздушен поглед (десно е Опсирино)
Податотека:Драгошки манастир 6.jpg|Воздушен поглед
Податотека:Драгошки манастир 2.jpg|Чешма
Податотека:Драгошки манастир и Опсирино.jpg|Воздушен поглед (десно е Опсирино)
Податотека:Драгошки манастир.jpg|Поглед на манастирот


## Наводи

## Надворешни врски

* Св. Илија – манастир во близина на село Драгош — напис на Bitola Info со слики од манастирот
* Галерија на слики од манастирот — Маркукуле


Категорија:Драгош
Категорија:Манастири во Македонија
Категорија:Манастири во Преспанско-пелагониската епархија
Категорија:Манастири на МПЦ
Категорија:Манастири во Битолското архијерејско намесништво
Црква „Св. Илија“ - Дрен (Прилепско)

**Св. Илија** — црква и манастир во прилепското село Дрен. Му припаѓа на Прилепското архијерејско намесништво во Преспанско-пелагониската епархија на МПЦ - ОА.

**Дренскиот манастир** е сместен на 1&nbsp;км јужно од селото. Изграден е во текот на XIX век, но на почетокот на XX век црквата била во урнатини, и од неа е зачуван само престолот. Се смета дека манастирот бил уништен од Турци. Во 1950 г. благодарение на ктиторот Цветко Георгиоски е изградена малка црквичка, каде мештаните се собирале на Илинден и Арангеловден. Подоцна на нејзино место е изграден поголем грам, осветен на 2 август 1972 г. од митрополитот Методиј Дебарско-кичевски. Во 2008 г. таа црква е срушена, па на 7 јуни 2008 г. се осветени темелите на новиот манастирски храм. Завршената црква е осветена на 26 април 2014 г. од митрополитот Петар Преспанско-пелагониски.

## Поврзано
* Плетварско-беловодичка парохија
* Битолско архијерејско намесништво

## Наводи

## Надворешни врски

Категорија:Манастири во Прилепското архијерејско намесништво
Дрен
Црква „Св. Илија“ - Крклино

**Св. Илија** — црква и манастир во битолското село Крклино. Му припаѓа на Битолското архијерејско намесништво во Преспанско-пелагониската епархија на МПЦ - ОА.

**Крклинскиот манастир** е сместен на височинка над селото. За време на Првата светска војна манастирот бил уништен бидејќи селото било на самата фронтова линија. По војната истиот бил возобновен.

## Поврзано
* Лисолајска парохија
* Битолско архијерејско намесништво

## Наводи

Крклино
Амфипол

[мини|Остатоци од утврдувањето кај Амфипол и древниот [Амфиполски мост.]]
мини|десно|250п|Карта на Амфипол и околината
**Амфипол** ― значаен антички град во областа Бисалтија, на утоката на реката Струма (тогашен Стримон).
## Географска положба и основање
лево|мини|Монетоковање од Амфипол - Прва македонска мерида
Сместен е во плодородна рамнина и со значајна стратегиска позиција. Основан е како атинска колонија, која Филип Ⅱ ја освојува во 357 година пр.н.е. Градот станува еден од најзначајните македонски пристаништа на Егејското Море, центар за експлоатација на пангејските рудници (за злато и сребро) и центар за трговија со Тракија. Под римска власт (од 148 г. пр.н.е.) е главен град на Првата македонска област, а по примањето на христијанството е епископско седиште. Забележан во римските итинерарии и во Табула Поинтегериана како раскрсница на Вија Егнација. Останува значаен град до крајот на антиката. Градот е познат како еден од првите епископски седишта, кого уште во Ⅰ век од нашата ера со христијанската мисија го посетува апостол Павле.лево|мини|Амфиполскиот лав|271x271пкс

мини|Мозаична претстава на ''Грабнувањето на Персефона од Плутон,'' со претстава на Филип и Олимпија Македонски''.''

## Музеј
Наодите од древниот град се претставени во Ениќојскиот археолошки музеј на извесно растојание од наоѓалиштата.

## Поврзано
* Амфиполски лав — познат древен споменик
* Амфиполски мост — древен мост
* Прва македонска мерида
* Македонско-римски војни

## Наводи

## Надворешни врски
Древната гробница во Амфипол(ис) не е изградена, туку е природен рид 

Категорија:Античка Македонија
Категорија:Градови во Кралството Македонија
Категорија:Престолнини на Кралството Македонија
Категорија:Археолошки наоѓалишта во Егејска Македонија
Категорија:Населени места основани во 5 век п.н.е.
Индиско огледало (филм)

**„Индиско огледало“** (српски: *Индијско огледало*) — југословенски филм од 1985 година во режија на Зоран Амар. Главните улоги ги играат: Драгомир Бојаниќ Гидра, Слободан Алигрудиќ, Младен Андрејевиќ и Нада Блам.

## Синопсис
Во 1984 година, ракометниот тим од Муљојевац треба да влезе во првата лига. За да ја остварат целта, Јавор, Сима и Богољуб собираат многу пари за да го подмитат судијата. Во меѓувреме, Јавор е откриен со неговата љубовница, додека сопругата го изневерува со неговиот пријател. Најпосле, и љубовницата го изневерува Јавор со еден играч од ракометната екипа. 

## Наводи

Категорија:Југословенски филмови
Категорија:Српски филмови
Категорија:Филмски комедии
Категорија:Филмови од 1985 година
Категорија:Филмови на српски јазик
Категорија:Филмови на српскохрватски јазик
Категорија:Филмови на Зоран Амар
Категорија:Филмови со Драгомир Бојаниќ Гидра
Категорија:Филмови со Слободан Алигрудиќ
Категорија:Филмови со Нада Блам
Категорија:Филмови со Младен Андрејевиќ
Категорија:Филмови чие дејствие се одвива во Србија
Другарот претседател центарфор

**„Другарот претседател центарфор“** (српски: *Друг председник центарфор*) — југословенски филм од 1960 година во режија на Жорж Скригин. Главните улоги ги играат: Мија Алексиќ, Оливера Марковиќ, Северин Бијелиќ, Павле Вуисиќ, Љубиша Јовановиќ.

## Синопсис
Во едно мало се прославува седумгодишнината од основањето на работничката задруга. Притоа, во филмот се прикажува провинцискиот менталитет кој тешко ги прифаќа новите идеи, како и активноста на свештеникот кој сака да го обнови иконостасот во црквата, интригите на месниот фотограф, како и желбите на населението за нивниот фудбалски клуб да стане шампион...

## Наводи

Категорија:Југословенски филмови
Категорија:Српски филмови
Категорија:Црно-бели филмови
Категорија:Филмови од 1960 година
Категорија:Филмови на српски јазик
Категорија:Филмови на српскохрватски јазик
Категорија:Филмови на Жорж Скригин
Категорија:Филмови со Мија Алексиќ
Категорија:Филмови со Оливера Марковиќ
Категорија:Филмови со Северин Бијелиќ
Категорија:Филмови со Љубиша Јовановиќ
Категорија:Филмови со Павле Вуисиќ
Категорија:Филмови чие дејствие се одвива во Србија
Прва македонска мерида

мини|347x347пкс|Монетоковање од Амфиполис - Прва македонска мерида
**Прва македонска мерида** - автономна административно-политичка и економска област, формирана по паѓањето на Македонија под римска власт (168 г.пр.н.е.). 

Ги зафаќала териториите помеѓу реките Стримон (Струма), и Нестос (Места), вклучувајќи ги и македонските владеења до реката Хеброс (Марица), како и областа Бисалтија. Центар на областа бил градот Амфипол.

Во монетарниците во Тесалоника, Пела и Амфипол, во периодот 148–31 г. пр.н.е. биле повремено ковани ѝ монети за посебни пригоди.

## Поврзано

* Амфипол
* Втора македонска мерида
* Трета македонска мерида
* Четврта македонска мерида

## Наводи
Втора македонска мерида

**Втора македонска мерида** ― автономна административно-политичка и економска област, формирана по паѓањето на Македонија под римска власт (168 г.пр.н.е.). 

Ги зафаќала териториите помеѓу реките Стримон (Струма) и Аксиј (Вардар) и еден дел од Пајонија (источно од Аксиј), со главен град Тесалоника.

## Поврзано

* Прва македонска мерида
* Трета македонска мерида
* Четврта македонска мерида

## Наводи
Трета македонска мерида

мини|288x288пкс|Археолошки остатоци од градот Пела
**Трета македонска мерида** ― автономна административно-политичка и економска област, формирана по паѓањето на Македонија под римска власт (168 г.пр.н.е.),со решение на римскиот сенат, кое им го соопштил на Македонците римскиот конзул Емилиј Павел, на собранието во Амфипол (167 г. пр. н.е.).

Ги зафаќала териториите помеѓу реката Аксиј (Вардар) и Пенеј, како и делови од Пајонија, западно од Аксиј. Главен град на областа бил Пела. Основни административни единици на областа биле градските општини (цивитатес), на чело со собрание, составено од претставници на општините.

## Поврзано

* Прва македонска мерида
* Втора македонска мерида
* Четврта македонска мерида
* Пела

## Наводи
Црква „Св. Петка“ - Селце

**Црква „Св. Петка“ - Селце** може да се однесува на следниве две цркви:

* Црква „Св. Петка“ - Селце (Крушевско) — црква во крушевското село Селце
* Црква „Св. Петка“ - Селце (Прилепско) — црква во прилепското село Селце
Песни (Васил Куноски)

**„Песни“** — збирка песни за деца на македонскиот поет Васил Куноски.

## Содржина
Збирката содржи вкупно 76 песни: „Мравкин град“, „Облачиња“, „Шумски закон“, „Современ штурец“, „Не гука гугутката“, „Дете и цвеќе“, „На Медо му згорчи медот“, „Северко“, „Снегулки“, „Нека ни е“, „Касичка“, „Честит Први мај“, „Шах“, „Бобан цртачот“, „Мамино момиче“, „Каква мајка“, „Што прават“, „Што станало“, „Како да го фатам“, „Денот на мама“, „Лесна песна“, „Сонце“, „Улица“, „Кого појќе сакаме“, „Букетче“, „Стани, стани, детенце“, „Сите песој се исти“, „Нишалка“, „Мали мајстори“, „Светнете, светулки“, „Чуден мачор“, „Дете и полжав“, „Мецана“, „Дете и два полжава“, „Трите кукли“, „Прстите на Васе“, „Спаси го“, „Како тоа“, „Кој ве буди“, „Зелен фрак“, „Чуден Васе“, „Ваше и наше“, „Борачи“, „Ај, на здравје!“, „Двете дланки“, „Лиле и лет-лет Мара“, „Славејче ни долета“, „Нашиот оркестар“, „За сите деца“, „Знаете ли“, „Рипчето моли“, „Пред семафор“, „На село“, „Еден Вања“, „Што значи ав-ав“, „Ало, ало“, „Убаво, поубаво, најубаво“, „Верверичка“, „Зајаче“, „Вози Стево“, „Најубавиот чун“, „Шеширот на дедо“, „Ајде, дете спиј“, „Бебенце“, „Чук-чук“, „Ластовиче долета“, „Како прасе расте“, „Што му е“, „Штурчето свири“, „Весела година“, „Ама стражар“, „Дај ми ја, мамо“, „Бунди“, „Патка и патчиња“ и „Помагајте“.

## Изданија
Книгата била објавена во 2004 година од издавачката куќа Просветно дело, Редакција „Детска радост“, а во рамките на библиотеката „Лектирни изднаија“. Автор на илустрациите е Томе Манески, дизајнот и ликовно-графичкото уредување се дело на Жарко Туниќ, а лектурата икоректурата ги извршила Катерина Ноневска. Книгата, со обем од 104 страници и големина од 20 сантиметри, била испечатена во печатницата „Коста Абраш“ во Охрид. Таа е каталогизирана во НУБ „Св. Климент Охридски, Скопје и ја носи меѓународната ознака ISBN 9989-30-578-1.

## Наводи

Категорија:Дела на Васил Куноски
Категорија:Македонски стихозбирки
Категорија:Изданија на Детска радост
Четврта македонска мерида

[мини|310x310пкс|Остатоци од градот Пелагон(ија) на врвот [Висока (планински врв)|Висока.]]
**Четврта македонска мерида** ― автономна административно-политичка и економска област, формирана по паѓањето на Македонија под римска власт (168 г.пр.н.е.).

Ги зафаќала горномакедонските области Елимеја, Линкестида и Пелагонија, како и Еордаја, Тимфаја и илирската област Атинтанија. Главен град на областа бил Пелагонија.

## Поврзано

* Прва македонска мерида
* Втора македонска мерида
* Трета македонска мерида
* Пелагон (град)

## Наводи

## Надворешни врски

* Изгубениот град Пелагонија
Кржишче (Церкница)

**Кржишче** (словенечки: *Kržišče*) — населба во Општина Церкница во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Категорија:Општина Церкница
Црква „Св. Илија“ - Лесково

**Св. Илија** — црква кај демирхисарското село Лесково. Му припаѓа на Крушевско-демирхисарското архијерејско намесништво во Преспанско-пелагониската епархија на МПЦ - ОА. Денес црквата е во урнатини, а обновената црква е сместена на друго место во атарот.

## Стара црква
150п|лево|Влезот во црквата
Старата Црква, која денес е во урнатини, е гробишен храм, сместен во Долната Маала на Лесково (). Изградена е кон крајот на XIX век. Ова е еднокорабна градба со висок дрвен свод и полукружна апсида на исток. Ѕидаријата е од кршен камен, а отворите и венецот е од делкан бигор. Покривот е на две води со ќерамиди, а тој на апсидата е со камени плочки. Фасадите се фугирани. На северниот и јужниот ѕид одвнатре има пиластри кои продолжуваат како ребра на сводот. Внатрешноста е малтерисана, но без живопис. Иконостасот е од даски. На запад има трем со приземје и кат. На влезот стои икона од Пророк Илија.

## Нова црква
Новата црква со истото се наоѓа во месноста Илиница, на 1,5&nbsp;км источно над селото. Таа е еднокорабна, со малтерисана и варосана фасада. До неа има чешма и помошни објекти. Обновена е во 1980 г. врз темелите на средновековна црква со истото име, која веројатно била првата селска црква посветена на пророкот Илија.

## Поврзано
* Сопотничка парохија
* Крушевско-демирхисарско архијерејско намесништво

## Наводи

Лесково
Герода

**Герода** може да се однесува на следниве места во Германија:

* Герода (Тирингија) — општина во округот Зале-Орла, Тирингија
* Герода (Долна Франконија) — општина во округот Бад Кисинген, Баварија
Портрет на кардинал (Рафаело)

***Портрет на кардинал***, или едноставно ***Кардинал***, ― маслена слика на табла на италијанскиот ренесансен уметник Рафаело Санти, датиран во  година. Чувана е од Музејот Прадо во Мадрид.

Рафаело пристигнал во Рим во 1508 година и брзо нашол голем успех за време на папството на папата Јулиј II. Тој ја совладал уметноста на реализмот во неговите слики: способноста да ги „слика луѓето како повистинито отколку што навистина се“, како што рекол Пјетро Бембо.

Портретот долг три четвртини прикажува млад кардинал, веројатно во неговите триесетти, седнат, облечен во црвена наметка и капа со бела кошула, наспроти темна позадина, смирено гледајќи кон гледачот. Пентиментите (преправките) покажуваат дека Рафаел ја скратил косата, а го мрднал левото око. Идентификувањето на темата било предмет на значителна дебата, со предложени кандидати во дворот на папата Јулиј II, вклучувајќи ги Бернардо Довизи (познат како Бибиена), Иноченцо Кибо, Скарамуча Тривулцјо, Алесандро Фарнезе, Иполито д'Есте, Силвио Пасерини, Антонио Пасерини, Антонјо Чјоки, Матеус Шинер или Лујџи д'Арагона.

Според Прадо, најверојатно најверојатно станува збор за Франческо Алидоси (1455–1511), исто така прикажан од Рафаел во неговото дело *[[Расправија на Светата Тајна|Расправа за светата тајна]]* од 1509–1510 година, или можеби Бендинело Саули ( ).

Исправеното тело на седечкиот субјект и хоризонталната лева рака, потпирајќи се на невидена рака од стол, создаваат триаголна композиција, по *[[Мона Лиза]]* на Леонардо да Винчи. Силното осветлување прави впечатливи контрасти помеѓу црвеното на капата и наметката на кардиналот, белината на ракавот и лицето и темната позадина. Прецизните удари со четка и даваат на публиката тридимензионален карактер, откривајќи го интересот на Рапахел за скулптурата во тие години.

Сликата била купена во Рим од страна на Карло IV Шпански (1748–1819), додека тој сè уште бил принцот на Астурија. Поради својата техника, која била сметана за невообичаена за Рафаело, сликата извесно време му била припишувана на Антонјо Моро пред да се преоцени придонесот. Делото влегло во шпанската кралска збирка и било каталогизирано во Кралскиот дворец Аранхуес во 1818 година; подоцна било префрлено во Прадо.

## Надворешни врски

* ''Кардинал'', Рафаело, Прадо

Категорија:Уметнички слики од 1510 година
Категорија:Слики од Рафаело Санти
Категорија:Портрети од 16-ти век
Црква „Св. Јован Богослов“ - Слепче

**Св. Јован Богослов** (понекогаш **Св. Јован Претеча**) — црква кај демирхисарското село Лесково. Му припаѓа на Крушевско-демирхисарското архијерејско намесништво во Преспанско-пелагониската епархија на МПЦ - ОА. Прогласена е за културно наследство на Македонија.

Црквата е изградена во XVII век, сместена недалеку над Слепченскиот манастир. Меѓу народот е позната и како **Св. Никола**. Ова е мала еднокорабна градба покриена со полукружен свод. На исток има петстрана апсида. На северната и јужната страна одвнатре има потпорни пиластри кои образуваат полукружни ниши. Ѕидаријата е од кршен камен, а фасадите се фугирани. Покривот е направен со турски (ѓупски) ќерамиди, а оној на апсидата е од камени плочки. Подот е под нивото на теренот и е цементиран. Над западниот влез има засводена полукружна ниша со претстава на Јован Богослов, а во најзиниот долен дел стои натпис со годината 1627, што веројатно се однесува на живописувањето, а спомнат е и монахот Герасим. Фреските веројатно се дело на мајстори од Линотопската школа. Од сцените се издвојуваат композициите „Дејсис“ „Успение Богородично“, „Свети Лука го слика ликот на Пресвета Богородица со Христос“, како и иконата „Богородица Трирачица“ од 1627 г. Иконостасот е дрвен, а големиот крст веројатно е од XVI век.

## Поврзано
* Слепчанска парохија
* Крушевско-демирхисарско архијерејско намесништво

## Наводи

Слепче
Категорија:Дела на Линотопската школа
Портрет на кардиналот Алесандро Фарнезе

***Портретот на кардиналот Алесандро Фарнезе*** ― портрет на кардиналот Алесандро Фарнезе (идниот папа Павле III) од Рафаело Санти, направен околу 1509-1511 година.

Кардиналот позирал во близина на прозорец со светол преден план, што води во темна сала. Неговата нежна десна рака држи писмо.

Сликата се наоѓа во Националниот музеј на Каподимонте во Неапол.

## Наводи
 

## Надворешни врски

* Профил во каталог

Категорија:Уметнички слики од 1511 година
Категорија:Слики од Рафаело Санти
Категорија:Портрети од 16-ти век
Мадона со риба

***Мадона со риба*** (италијански: Madonna del Pesce) ― слика на високоренесансниот мајстор Рафаело Санти.

Марија седи устоличена со Исус на колена. На едната страна е Св. Јероним клечен покрај Лавот; тој држи книга. Од другата страна архангелот Рафаил го претставува во подножјето на престолот младиот Тобија, кого порано го водел до реката Тигар и кој ја носи чудесната риба чие срце, црн дроб и жолчка требало да му го вратат видот на татко му и да го водат демони од неговата невеста. Тобија со неговата риба бил ран вид на крштевање. Рафаил кој го води Тобија, секогаш изразува заштита, а особено заштита на младите. Се верува дека сликата била насликана околу 1512-1514 година за да го одбележи воведувањето на Книгата на Тобит во канонските книги на Римокатоличката црква. Свети Јероним ја превел Товитската книга на латински, што го објаснува неговото присуство од десната страна на Марија.

Моментално е чувана Музејот Прадо, Мадрид.

## Наводи

Категорија:Уметнички слики од 1510-тите
Категорија:Слики од Рафаело Санти
Портрет на Томазо Ингирами

***Портрет на Томазо Ингирами*** ― маслена слика на италијанскиот уметник Рафаело Санти. Насликана била околу 1509 година, постои во два примерока, од кои едниот е изложен во Дворската галерија на Дворецот Пити во Фиренца, а другата во Музејот „Изабела Стјуарт Гарднер“ во Бостон. Познат по својот реализам и вниманието на деталите, сликата потсетува на делата на Ханс Холбејн Постариот, од кого Рафаел можеби бил под влијание на неговото цртање. Стилски, се однесува на Рафаеловиот *[[Портрет на Агноло Дони|Портрет на Ањоло Дони]]*, околу 1506 година, во она што Клаудио Стринати го опишал во 1998 година како негова „бесмилосна јасност“.

Предметот на сликарството, Томазо Ингирами, бил пријател на Рафаело, архиереј под прекарот Федра после вешта изложба на импровизација на латинска поезија за време на изведба на *Федра* од Сенека каде што тој ја вршел главната улога. Познатиот оратор и глумец, Томазо Ингирами имал страбизам. Според „ *Кембрички придружник на Рафаело*“ од 2005 година, делото е „првата сличност во која Рафаело го вовел концептот на движење“, во извртувањето на неговото тело додека размислува за неговата композиција. Со помош на оваа направа, Рафаело го насочил вниманието подалеку од обезличувањето на неговиот предмет.

## Наводи

 
Категорија:Уметнички слики од 1509 година
Категорија:Слики од Рафаело Санти
Категорија:Портрети од 16-ти век
Посета (Рафаело)

***Посета*** ― слика од околу 1517 година, посветена на Посетата на Богородица кај Света Елисавета од Рафаело Санти, во Музејот Прадо од 1837 година. Нарачана од апостолскиот протонотар Џовани Бранконјо на барање на неговиот татко Марино за нивната семејна капела во црквата „Св. Силвестер“ во Аквила (сопругата на Марино се викала Елизабета), таа била ограбена од окупаторските трупи на Филип IV Шпански во 1655 година и била сместена во Ескоријал.

## Надворешни врски

* Профил во каталогот на Прадо 

Категорија:Уметнички слики од 1517 година
Категорија:Слики од Рафаело Санти
Категорија:Слики во Прадо
Битка кај Лиса

**Битка кај Лиса** (или **Битка кај Вис**) (хрватски: Bitka kod Visa) — одржана на 20 јули 1866 година во Јадранското Море во близина на далматинскиот остров Вис (италијански: Lissa) и беше значајна победа за силите на Австриското Царство над нумерички супериорна италијанска морнарица. Италијанската морнарица испука околу 1450 истрели за време на битката, но не успеа да потопи ниту еден австриски брод додека изгуби два свои брода.

Категорија:Судири во 1866 година
Категорија:Воена историја на Средоземјето
Категорија:Битки на Хабсбуршка Хрватска
Селечки манастир (Крушевско)

**Селечки манастир** (познат како **Манастир „Св. Преображение“**) — манастир во јужниот дел на Македонија, во близина на селото Селце и на градот Крушево.

Манастирот се сметал дека бил втор дом на познатиот македонски пејач Тоше Проески.

Во непосредна близина на манастирот е Крушевскиот крст, чија изградба исто така била замисла на Тоше Проески. Крстот бил подигнат во 2010 година.

## Местоположба

Манастирот се наоѓа на граница на атарите на селата Селце и Арилево, во близина на градот Крушево.

## Историја

Манастирот бил срушен во текот на  век, а до 1950-тите години од него се познавале само остатоци на ѕидови.

Истиот започнал да се возобновува од 1986 година.

## Градби

Во склоп на манастирот влегуваат една црква, конак, чешма и помошни објекти.

### Црква „Св. Преображение“

Црквата е единствениот храм во манастирот.

## Галерија


Податотека:Манастир „Св. Преображение“ - Крушево 3.jpg|Влезната порта
Податотека:Црква „Св. Преображение“ - Крушево.jpg|Манастирската црква
Податотека:Манастир „Св. Преображение“ - Крушево 2.jpg|Конакот


## Наводи

## Надворешни врски


Категорија:Селце (Крушевско)
Категорија:Манастири во Македонија
Категорија:Манастири на МПЦ
Категорија:Манастири во Преспанско-пелагониската епархија
Селечки манастир

**Селечки манастир** може да се однесува на два истоимени манастири во Македонија:

* Селечки манастир (Крушевско) — манастир во Крушевско
* Селечки манастир (Прилепско) — манастир во Прилепско
Портрет на кардиналот Бибјена

***Портрет на кардиналот Бибјена*** ― портрет на кардиналот Бернардо Довици да Бибјена (приватниот секретар на папата Лав X) од Рафаело Санти, насликан околу 1516 година и сега во Дворецот Пити во Фиренца. Неговиот рендер изгледа поригиден отколку што е вообичаено за Рафаело, што ги натерало некои критичари да му го припишат на некој од неговите ученици или да почувствуваат дека е можеби копија од изгубен самописен оригинал.

## Надворешни врски

* Портретот на wga.hu

Категорија:Уметнички слики од 1516 година
Категорија:Слики од Рафаело Санти
Битка кај Трутнов

**Битка кај Трунтов** или **Битка кај Траутенау** (германски: *Schlacht bei Trautenau*) — битка одржана на 27 јуни 1866 година за време на Австро-пруската војна. Тоа беше единствената битка од војната која заврши со победа на Австрија над Прусите, но со големи австриски загуби.

Категорија:Судири во 1866 година
Категорија:Битки на Прусија
Битка кај Лангензалца (1866)

**Битка кај Лангензалца** — битка одржана на 27 јуни 1866 година за време на Австро-пруската војна, во близина на Бад Лангензалца во денешна Германија, помеѓу Кралството Хановер и Кралството Прусија. Хановерската армија победи во битката, но потоа беа опкружени со поголема и засилена пруска војска. Не можејќи да се поврзат со нивните баварски сојузници на југ, Хановерците се предале.

Тоа го означи пропаста на хановерската армија и анексијата на Хановер во растечката Пруска држава, која систематски ја обедини Германија во модерна национална држава.

Категорија:Судири во 1866 година
Категорија:Битки на Прусија
Битка кај Наход

**Битка кај Наход** (германски: *Nachod*), 27 јуни 1866 година — првата голема акција во Австро-пруската војна. 5-тиот корпус на пруската армија, предводен од генерал Карл Фридрих фон Штајнмец окупираше висорамнина во близина на Наход, како дел од пруското напредување во Бохемија од Шлеска. Елементи на австрискиот 6-ти корпус под команда на генералот Фон Раминг ги нападнаа Прусите, но беа одбиени. Како што пристигнуваа повеќе Австријци, им беше наредено да извршат напади кои беа неуспешни. Конечно, по неуспешните напади Австријците се повлекуваат од теренот.

Категорија:Судири во 1866 година
Категорија:Битки на Прусија
Битка кај Јичин

**Битка кај Јичин** или **Гитчин** (германски: *Schlacht bei Gitschin*) — битка во Австро-пруската војна на 29 јуни 1866 година, која завршила со победа на Прусија над австриските сили.

Категорија:Судири во 1866 година
Категорија:Битки на Прусија
Битка кај Каниграц

**Битка кај Каниграц** (или **Садова**) — одлучувачка битка во Австро-пруската војна во која Кралството Прусија го поразила Австриското Царство. Се одржала на 3 јули 1866 година, во близина на чешките градови Каниграц, (сега Храдец Кралове, Чешка) и Садова.

Категорија:Судири во 1866 година
Категорија:Битки на Австрија
Категорија:Битки на Прусија
Категорија:Храдец Кралове
Битка кај Кисинген

**Битка кај Кисинген** — битка меѓу баварските и пруските трупи на 10 јули 1866 година за време на Австро-пруската војна во и околу градот Кисинген (денес: Бад Кисинген) во Баварија. Беше дел од походот на Мајна и заврши со победа на Прусија.

Категорија:Судири во 1866 година
Категорија:Битки на Австрија
Категорија:Битки на Прусија
Битка кај Таубербишофсхајм

**Битка кај Таубербишофсхајм** — битка во Австро-пруската војна, на 24 јули 1866 во Таубербишофсхајм во Големото Војводство Баден помеѓу трупите на Германскиот Сојуз и Кралството Прусија. Беше дел од походот на Мајна и заврши со победа на Прусија.

Категорија:Судири во 1866 година
Категорија:Битки на Прусија
Битка кај Бецека

**Битка кај Бецека** — битка помеѓу Италија и Австрија, одржана на 21 јули 1866 година за време на Третата италијанска војна за независност. Италијанските сили, Ловците на Алпите, предводени од Џузепе Гарибалди го нападнаа Тренто како дел од општата италијанска офанзива против австриските сили што ја окупираа североисточна Италија.

Категорија:Судири во 1866 година
Категорија:Битки на Австрија
Категорија:Битки на Италија